Publication: Magyar Közlöny
Issue: MK-2007-181 (Year: 2007, Number: 181)
Era: 2004-2010
Section: 
Paragraph Index: 139

(5) A technikai csapat jelentését – még mielõtt a Bizottság részletes vizsgálatnak vetné alá – megküldik a részes feleknek, a szervezet tagállamainak, az Egyesült Nemzeteknek és szakosított intézményeinek, a Szervezettel megállapodásokat kötött kormányközi szervezeteknek, illetve a Szervezettel konzultációs kapcsolatban álló nem kormányzati szerveknek. A Bizottság – adott esetben figyelembe véve a technikai csapat jelentését – döntést hoz arról, hogy jóváhagyja-e az 1. melléklet bárminemû módosítására irányuló javaslatokat. Ha a jelentés súlyos vagy visszafordíthatatlan károsodás veszélyét állapítja meg, a teljes mértékû tudományos megalapozottság hiánya önmagában nem akadályozhatja meg az érintett antivegetatív bevonatrendszer 1. melléklet szerinti listába történõ felvételére irányuló döntést. Az 1. mellékletet módosító – a Bizottság által jóváhagyott – javaslatokat a 16. cikk (2) bekezdés a) pontjában foglaltak szerint megküldik az érintetteknek. A javaslat elutasítása nem jelenti akadályát annak, hogy egy adott antivegetatív bevonatrendszerrel kapcsolatban a késõbbiekben új javaslatot terjesszenek elõ, amennyiben új adatok válnak ismertté.

Source: https://magyarkozlony.hu/hivatalos-lapok/255e8ed4b011d8da0b2e2eaaaaae57adacc7f9e5/dokumentumok/485b147f8416e5925bc5e1caf490b360a1d89050/letoltes